**Meghívó a Tokaj Borvidék Fejlesztési Tanács ülésére**

A Tokaj Borvidék Fejlesztési Tanács elnökeként tájékoztatom, hogy a Tokaj Borvidék Fejlesztési Tanács 2016. szeptember 16-án ülést tart, amelyre ezennel tisztelettel meghívom.

**Az ülés időpontja**: 2016. szeptember 16. 10.30 óra

**Az ülés helye**: a Tanács székhelye (Tokaj, Dózsa György u. 2.)

**Az ülés tervezett napirendje:**

1. *Beszámoló a Munkaszervezetben az elmúlt tanácsülést követően végzett munkáról*

* *Előterjesztő: a munkaszervezet vezetője*

1. *Beszámoló a Tokaji Borvidék Területfejlesztési Koncepció társadalmi egyeztetésének eredményeiről, javaslat a koncepció elfogadásáról*

* *Előterjesztő: a munkaszervezet vezetője*

1. *Javaslat a Tokaji Borvidék Fejlesztési Programjában meghatározott stratégiai célok és prioritások, valamint az egyes prioritásokhoz tartozó operatív intézkedések véleményezéséről*

* *Előterjesztő: a munkaszervezet vezetője*

1. *Javaslat a Tokaj-Hegyalján 2020-ig megvalósítani tervezett turisztikai fejlesztések elfogadásáról*

* *Előterjesztő: a munkaszervezet vezetője*

1. *Javaslat a GINOP-7.1.6-16 kódszámú, „Világörökségi helyszínek fejlesztése” c. felhívásra benyújtani tervezett fejlesztési tartalom és kapcsolódó feladatok elfogadásáról*

* *Előterjesztő: a munkaszervezet vezetője*

A Tanács határozatképes, ha az ülésen a tagok több mint fele jelen van. A határozatképtelenség miatt megismételt ülést változatlan helyszínre (Tokaj, Dózsa Gy. u. 2.) és napirenddel 2016. szeptember 16. 11 óra időpontra hívom össze.

Az egyes napirendi pontokhoz tartozó írásos előterjesztések a Tokaj Borvidék Fejlesztési Tanács ülését megelőzően elektronikus úton kerülnek továbbításra (legkésőbb 2016. szeptember 13-án).

A fentiekre is tekintettel megjelenésére feltétlenül számítok.

Budapest, 2016. szeptember 1.

Héjj Dávid

elnök

Tokaj Borvidék Fejlesztési Tanács